Nicolaas Copernicus - Wikipedia
(Aangestuur vanaf Nicolaus Copernicus)
Mikołaj Kopernik (pl)
Nikolaus Kopernikus (de)
19 Februarie 1473
Toruń, Koninklike Pruise, Koninkryk van Pole
24 Mei 1543 (op 70)
Frombork, Prins-bisdom Ermland, Koninklike Pruise, Koninkryk van Pole
Koninkryk van Pole
Sterrekunde, kanonieke wetgewing, Ekonomie, Wiskunde, medisyne, politiek
Universiteit van Krakau
Universiteit van Padua
Universiteit van Ferrara
Copernicus se wet
Nicolaas Copernicus (Duits: Nikolaus Kopernikus, Pools: Mikołaj Kopernik; * 19 Februarie 1473, † 24 Mei 1543) was die eerste sterrekundige wat 'n omvattende heliosentriese kosmologie (in teenstelling met 'n geosentriese kosmologie) bewoord het, waarvolgens die son, en nie die aarde nie, die middelpunt van ons sonnestelsel is.
2 Heliosentriese model
Reeds op jeugdige ouderdom het hy albei sy ouers verloor en het sy oom, 'n Katolieke priester, die jong Nicolaas aangeneem. Sy oom het hom na die Universiteit van Krakof in Pole gestuur, waar hy die teologie, wiskunde en sterrekunde bestudeer het. Later is hy na Italië, waar hy in Bologna in die regte en in Padua in die geneeskunde gestudeer het. Na tien jaar het sy oom, wat intussen 'n biskop geword het, Nikolaas na Pole laat terugkom om sy sekretaris te word.
Heliosentriese model[wysig | wysig bron]
Sy boek, De revolutionibus orbium coelestium ("Oor die omwentelings van die hemelliggame"), is in 1543, kort voor sy dood, gepubliseer en word dikwels beskou as die beginpunt van moderne sterrekunde en die bepalende openbaring wat die Wetenskaplike Revolusie teweeggebring het. Sy heliosentriese model, waarin die Son in die middel van die heelal is, het getoon dat die beweging van hemelliggame verklaar kon word sonder dat die Aarde in die middel van die heelal hoef stil te staan. Sy werk het verdere wetenskaplike ondersoek aangespoor en 'n mylpaal in die geskiedenis van moderne wetenskap geword, waarna vandag dikwels verwys word as die Koperniese Revolusie.
Kopernikus tel onder die grootse veelweters van die Renaissance en was 'n wiskundige, sterrekundige, geneesheer, geleerde van die klassieke, vertaler, kunstenaar, Roomse geestelike, regsgeleerde, goewerneur, militêre leier, diplomaat en ekonoom. Tussen al sy verantwoordelikhede was sterrekunde nie veel meer as 'n stokperdjie nie, alhoewel dit juis in dié vakgebied was wat hy sy stempel op die wêreld afgedruk het.
↑ Hierdie het die basis geword van die Koperniese beginsel of die beginsel van middelmatigheid.
↑ Kennis, vol 7, 1980, bl. 1289, ISBN 0 7981 0829 0
Wikimedia Commons het meer media in die kategorie Nicolaas Copernicus.
Ontsluit van "https://af.wikipedia.org/w/index.php?title=Nicolaas_Copernicus&oldid=1981157"
Mense in die 15de eeu
Mense in die 16de eeu
Geboortes in 1473
Sterftes in 1543
Die bladsy is laas op 29 April 2019 om 04:15 bygewerk.